ጃዋር መሓመድ፡ ትማሊ ምሸት ፍርቂ ለይቲ እዩ። ኣነ ደቂሰ እየ ነይረ። ኣብ በሪ ክልተ ናይ ፌደራል ፖሊስ መኻይን መጺአን። እቶም ንሓለዋ ዝተመደቡለይ ኣባላት ፖሊስ ብህጹጽ ስለ ዝተደለዩ፡ ኣቕሑትኩም ሒዝኩም ትወጽኡ ተባሂሎም። እዚ ዘሰንብድ'ዩ። ቀዳማይ ነገር ስለ ምንታይ በዚ ሰዓት ንኸድ ኢሎም። ካልኣይ፡ ንጃዋር ከይነገርኩም ውጽኡ እዮም ተባሂሎም። እዚ ነቶም ኣባላት ብጣዕሚ እዩ ደንጽይዎም። ብሓደ ገጽ ካብ ቤት ጽሕፈት ዝመጽአ ትእዛዝ እዩ። ብኻልእ ገጽ ድማ፤ ሕጋዊ ትእዛዝ ስለ ዘይኮነ ሰንቢዶም። ካብኡ ናብ ፖሊስ ፌደራል ናብ ምክትል ኮማንደር ቪኣይፒ ደዊሎም። ንሱ ድማ ተመሳሳሊ ትእዛዝ ሂቡዎም። ካብኡ ብጣዕሚ ስለ ዝተገረሙ፡ ነቲ ኮማንደር ደዊሎም ደጊሙ ከረጋግጸሎም ገይሮም፤ እቲ ድምጺ ከምቲ ዝሰማዕኩሞ ቀዲሐዮ። ጃዋር፡ ምስ መራሕቲ ህወሓት ክዘራረብ ሓሳብ ኣለዎ "ሕዚ ኣብ ኢትዮጵያ መንግስቲ ኣሎ ንምባል ኣይከኣልን" ጃዋር መሓመድ ጃዋር መሓመድ፡ እቲ ውጥን 'ንዓይ ንምእሳር ዘይኮነስ ንምጥቃዕ እዩ ነይሩ' ካብኡ ንደሓር መጺኦም ኣልዒሎምኒ። መጀመርታ ሓቂ ኣይመሰለንን። ሕድሕዶም ዝተጓነጹ'ዩ መሲሉኒ ነይሩ። ካብኡ ናብቲ ሓላፊ ቪኣይፒ ኮማንደር ደዊለ ሓቲተዮ። 'ጎይታይ ኣነ ዝፈልጦ ነገር የብለይን፤ ይውጽኡ ዝብል ትእዛዝ ጥራሕ እዩ በጺሑኒ' ኢሉ። 'መን እዩ ኣዚዙካ' ኢለ ኣትሪረ ምስ ሓተትክዎ፡ ኮማንደር ኢሳቕ ይበሃል ኢሉኒ። ናቱ ስልኪ ክረክብ ኣይከኣልኩን። ፌዴራል ፖሊስ ኮሚሽን ደዊለ ስልኩ ኣየልዐለለይን። ናብ ምክትሉ' ድማ ደዊለ ንሱ'ውን ኣየልዕልን። ካብኡ ካብ ሓደ ዓብይ በዓል ስልጣን ናብቲ ምክትል ኮሚሽነር ክድወል ገይረ። እቲ ትእዛዝ ትኽክለኛ ከም ዝኾነን ውሳነ ከም ዝተወሰነን ተዛሪቡ። ካብኡ ናብ ሓደ ሽማግለ ኣመራርሓ ፖለቲካ ደዊለ፤ "እንታይ እዩ ዝግበር ዘሎ፡ ዓዲ ሰላም ኣይኮነን እንድዩ" ኢልና እናተዘራረብና እንከለና፡ ሰለስተ ተወሰኽቲ ሓይሊ ዝሓዛ መኻይን ምንቅስቓስ ጀሚን። እዚ ኣብ ልዕሊ እቶም ሓለውተይ ዓብይ ጭንቂ ፈጢሩ። ንሳቶም ድማ ዝመጽአ መጥቃዕቲ ንምምካት ተዳልዮም። ካብኡ ምፍጣጥ ተፈጢሩ። መናእሰይ'ውን መጺኦም። ደሓር ግን፡ ነቲ ጉዳይ ሓላፍነት ዝወስድ ሰብ ምስ ሰኣንኩ፤ ናብ ህዝቢ ከውጽኦ ወሲነ። እቶም ሓለውተይ ለይቲ ሙሉእ ከምዚ ዝበለ ኩነታት ኣሕሊፎም። ካብኡ ዝተፈላለዩ ሓይልታት ጸጥታ መጺኦም። ፖሊስ ፌደራል መጺኡ። ካብ ምክልኻል ሃገር'ውን ዝተወሰነ ዩኒት መጺኡ። ካብ ፖሊስ ኦሮምያ'ውን ዝተወሰነ ሓይሊ መጺኡ። ካብኡ ኣነ ብጣዕሚ ሰንቢደ። ኣብዚ ግዘ፡ ሓድሕዶም ከይጓነጹ ሰጊአ። ነቲ ኩነታት ከረጋግእ ይኽእል እዩ ዝበልኩዎ ጽሑፍ፡ ኣብ ማሕበራዊ ሚዲያ ብኣምሓርኛ ጠቂዐ። ዝተፈላለዩ ሓይልታት ካብ ዝተፈላለዩ ከባብታት ይመጽኡ ስለ ዝነበሩ ናብ ጎንጺ ከይኣቱ ኢለ እየ። ብሓፈሻ እቲ ኩነታት ዘይተሓለየን ናይ መንግስታዊ ባህሪ ዘየርእን ክስተት እዩ። "ኣብ ልዕሊ ጀዋር መሐመድ ዝተፈጸመ ተግባር ግጉይ'ዩ" ኣቶ ሽመልስ አብዲሳ ኣንጻር ኣብዪ ኣሕመድ ኣብ ዝተኸየዱ ተቓውሞታት ሽድሽተ ሰባት ተቐቲሎም ቢቢሲ፡ ዝተፈላለዩ ሰባት ስግኣት ሓዲሩዎም ይርከብ። ኣብ ኦሮምያ ዝተፈላለዩ ከባብታት ሰልፍታት ኣሎ፡ ኣብ ኣዲስ ኣበባ ውን ከምኡ ዘፍርሕ እዩ። ናይ'ቲ ኩነታት ግዳይ ክንኸውን ንኽእል ኢና ኢሎም ስግኣት ዝሓደሮም ሰባት ኣለዉ። ብዛዕባ እዚ እንታይ ትብል?
